- FILIP
- <
- 4
- >

4
Ów ↄm
1 Na sosiɛm, erur ɛm ecʼagŋ lisijimɛl, mʼam erur tasi eke ɛmɛny mi kʼɛkn ↄny, ↄny eke eel ɛm e sos ɛm iŋn lel ɛm ecʼany eb tufɛ †any eb e tufɛ:el ob ap eke wɛl bʼↄŋ ɛgŋ eke bʼeb any a, na anake Pↄl am oc Filip e Nyamel ecʼagŋ a bɛbmn a. Ɛ̀kn 1 Tesaloni 2.19 yɛji. ab a; kin elel eke kʼinymn es kikri Ɛs Kↄtↄkↄ ab ↄny ecʼɛb ir ɛm.
2 Evodi lele Sɛntis ab, mʼam ŋↄŋn ↄny, mʼok ↄny mʼɛrm sabu af, òkar af ↄny ecʼɛb ir ɛm Ɛs Kↄtↄkↄ e nin ɛm. 3 Ɛtŋ ŋ, ɛm lawl †ɛm lawl:Pↄl am ↄwl Nyamel a ecʼidr ɛsɛl ab ɛm e nyam. Grɛk ɛm a, juma ɛm e lawl e nin el: susugↄs. Agŋ bɛb tutr eke nin na el ɛgŋ a eke Pↄl am ↄwl a e nin tasi. tasi juma kok ɛm, mʼam dadʼŋ eke kʼɛlum ↄyↄw yony na abu, aŋke ɛm ab -li dogŋn Amani Mamn a ecʼↄb e low, Klema yɛji, lele ɛm e juma kok ɛm ecʼagŋ lawlɛl ɛjecʼa fɛŋ eke ɛl ecʼen anŋ sel ɛŋn e lɛl†sel ɛŋn e lɛl:ɛ̀kn Es Ɛkn 3.5. ab ɛm a.
4 Sos ɛm íŋn ↄny sɛgŋ fɛŋ eke okar af Ɛs Kↄtↄkↄ ab a. Mʼam dadr ɛm, sos ɛm íŋn ↄny!
5 Ɛ̀lul ↄny ecʼɛrm frↄrↄ ↄkm agŋ fɛŋ e lís, aŋke Ɛs Kↄtↄkↄ ecʼow a ibnm ij. 6 Kʼèbar low kaka ecʼɛrmij, kↄ low low fɛŋ ɛm, ìbrmn Nyam ↄny e ŋↄŋn ɛm, low yecʼa eke ↄnyn ow ecʼes abur a, ìbrmn in ɛrm eke bʼↄkn in e low ab ɛm. 7 Ɛtŋ Nyam ecʼɛrm es ɛy a eke agb akm nuŋ ɛm ↄny fɛŋ a, bʼow ↄsu ↄny e mɛrm a lele ↄny e sow tutr ab ab Jesu Krist ɛm.
8 Sica agŋ lisijimɛl, kin yecʼekʼit eke kʼɛwr ɛrm af: low fɛŋ eke el nawrɛ ke it eke wɛl kʼɛlum, low fɛŋ eke el low nɛnyɛmbri nyam lele lala ab, low fɛŋ eke wɛl ↄtu eke wɛl kʼerur ke wɛl ɛ́gŋ eb, low nimamn fɛŋ lele low fɛŋ ekʼit eke wɛl kʼaw ab. 9 Kòkr yecʼa eke wewar ke ebr lele ow eke irir mi dad, ke ɛkanʼm mi kok ab ab. Ɛtŋ Nyam a eke bʼↄŋ agŋ ɛrm es ɛy a, bʼow anŋ ↄny ab.
Pↄl e bia ekʼam ɛlu Filip eyŋ
10 Mʼɛŋn sos ɛm iŋn ligbɛl ɛm lel Ɛs Kↄtↄkↄ ab ecʼɛb ir ab ɛm, aŋke ɛwal mɛny ↄnyn ɛm ecʼabu ɛlum ecʼerur. Abu ɛlum ecʼerur ikŋ na ↄnyn, kↄ abusu anake ↄtumn ↄnymn eke kʼɛlul il ↄkm a. 11 Ow elm es abur ɛm eke mʼanŋ a sosiɛm mi dadm nɛnɛ. Tasi ɛm a, ɛm mʼuw any eke ow a cɛ eke mʼↄny a ↄdŋʼm ŋ̂. 12 Ɛm mʼuw gbre ɛm ecʼɛb ir any ɛtŋ mʼuw ehe ɛm ecʼɛb ir yɛjʼany. Mi wewr elel eke low fɛŋ ɛm lele susu fɛŋ ab, mi kʼɛgŋ elel eke mʼanŋn a mʼeb; ke mʼↄ́ny mʼij oglog ke mʼánŋ namn, ke mʼↄ́ny nↄnↄ oglog ke mʼↄ́ny tɛl. 13 Mʼↄtu eke mi kʼↄbr ses babur amua fɛŋ, Krist e lɛc a eke bʼↄŋʼm ab ɛm. 14 Gbɛkↄ, uwr kok eke ɛlumnʼm abu ɛm e gbre na ɛm a.
15 Ɔny Filip eyŋ, uwr any tasi eke lɛgŋ a eke mʼŋgboŋ Maseduan a, lakpo ab af eke wɛl ↄb nuŋ am ↄmun Amani Mamn ab es a, ↄny cɛ eel Nyamel eke ɛlum im abu, ↄŋʼm os mʼↄtu mi kok ɛm e lís e low a. 16 Ow a eke mʼanŋ Tesaloni baŋn a ɛtŋ, sakp nↄnↄ isrʼm abu ɛlum ekʼit a. †abu ɛlum ekʼit a:Ob Kok 17.1; 2 Korɛnt 11.9. 17 Ow elm ke mʼám ↄl ob eke wɛl kʼapʼm es; kↄ ow eke mʼam ↄl es a el, ke ɛ́ŋan ↄny eci ŋgrusiɛ. 18 Mʼɛŋn mob a fɛŋ ekʼit a; ow ɛny afŋn es yɛji. Mʼɛŋn mob a fɛŋ eke ↄŋn Epafrodit eke kʼoc isʼm a, ɛtŋ sica mʼↄny fɛŋ iyʼm nɛny. Ɔny ecʼabu ɛlum a anŋ ɛsɛ ob ap sŋↄsŋↄ af, †ob ap sŋↄsŋↄ:Ɔkm Ok 29.18; Efɛs 5.2. ɛsɛ egb waw eke Nyam ɛgŋ eb, ke akplʼl sos ɛm af. 19 Ɛm e Nyam a bʼow kok ↄny e lís e low fɛŋ, in e gbreŋgbi ij a ekʼɛy ↄkm Jesu Krist ɛm a sosiɛm. 20 Anygbɛl él Nyam ɛy Ɛs eci, akpo akpo fɛŋ. Amɛn!
Ɛsŋn es abal el
21 Ɛ̀sŋnin Jesu Krist ɛm, agŋ a fɛŋ eke el Nyam ecʼa. Agŋ lisijimɛl a fɛŋ eke anŋ ɛm ab a yɛji am ɛsŋn ↄny. 22 Nyam ɛm ecʼagŋ a fɛŋ eke anŋ aŋa a, ab brobro agŋ a eke bi kok Sesar e juma a, †agŋ a eke bi kok Sesar e juma a:Sesar, Rom eyŋ ecʼɛgŋ fɛŋ eke bʼɛw ɛb es a e nin. Agŋ eke anŋ in ecʼakŋ a, el agŋ eke bi kok in e juma. am ɛsŋn ↄny.
23 Ke Ɛs Kↄtↄkↄ Jesu Krist ecʼↄwrↄ a ánŋ ↄny fɛŋ ab!

- FILIP
- <
- 4
- >

†4:1 any eb e tufɛ:el ob ap eke wɛl bʼↄŋ ɛgŋ eke bʼeb any a, na anake Pↄl am oc Filip e Nyamel ecʼagŋ a bɛbmn a. Ɛ̀kn 1 Tesaloni 2.19 yɛji.

†4:3 ɛm lawl:Pↄl am ↄwl Nyamel a ecʼidr ɛsɛl ab ɛm e nyam. Grɛk ɛm a, juma ɛm e lawl e nin el: susugↄs. Agŋ bɛb tutr eke nin na el ɛgŋ a eke Pↄl am ↄwl a e nin tasi.

†4:3 sel ɛŋn e lɛl:ɛ̀kn Es Ɛkn 3.5.

†4:16 abu ɛlum ekʼit a:Ob Kok 17.1; 2 Korɛnt 11.9.

†4:18 ob ap sŋↄsŋↄ:Ɔkm Ok 29.18; Efɛs 5.2.

†4:22 agŋ a eke bi kok Sesar e juma a:Sesar, Rom eyŋ ecʼɛgŋ fɛŋ eke bʼɛw ɛb es a e nin. Agŋ eke anŋ in ecʼakŋ a, el agŋ eke bi kok in e juma.

© 1998 WBT